Agt soek wat glo verkrag, roofDie polisie in Limpopo is op soek na agt mans wat glo twee vroue verkrag het en gewapende rooftogte uitgevoer het op drie plase in Taganashoek in die Tzaneen-omgewing. Brig. Hangwani Mulaudzi, woordvoerder van die polisie, sê die mans het Saterdagmiddag ŉ 32-jarige vrou op ŉ plaas aangeval en verkrag. Hulle het twee jaggewere, ŉ pistool en R300 gesteel. Mulaudzi sê die mans is hierna na ŉ ander plaas waar hulle ŉ 59-jarige huiswerker verkrag het. Hy sê die mans is van hier na ŉ derde plaas waar hulle elektriese goedere en DVD’s gesteel het. Mulaudzi sê twee van die mans is reeds geïdentifiseer en dat die polisie hoopvol is dat die verdagtes binnekort aangekeer sal word.